Bergsdalen kirke

Bergsdalen kirke (Bergsdalen kyrkje) er en langkirke fra 1955 i 
Bergsdalen i Vaksdal kommune i Vestland fylke. Den brukes av Bergsdalen menighet som er en del av Vaksdal fellesråd, Hardanger og Voss  prosti i 
Bjørgvin bispedømme.
Arkitekt for kirken var Leiv Tvilde fra Voss.

Byggverket er i granittstein fra Bergsdalen. Kirken har 140 sitteplasser.NIKU oppgir 108 sitteplasser og oppgir Dei bygde draumen : jubileumsskrift for Bergsdalen kyrkje 50 år, Odda 2005, side 108 som kilde. Norsk kirkeleksikon oppgir 140 sitteplasser og det samme gjør Kirkebyggdatabasen.Anne Marta Hoff: Bergsdalen kyrkje i Norges Kirker utgitt av NIKU og KA

Kirken ble bygd i perioden 1943-1955, og en stor del av arbeidet ble utført på dugnad av bygdefolket.

Inventaret er fra innvielsesåret eller senere. Leiv Tvilde tegnet også alteret, døpefonten og prekestolen. I de første årene hadde man en enkel altertavle i form av et kors på rød fløyelsbakgrunn. I 1968 fikk man dagens altertavle, som er en triptyk laget av Ole Gabriel Dahl.

Orgelet er levert av Vestlandske orgelverksted og ble tatt i bruk i 1976.

Noter og referanser

Eksterne lenker

 Bergsdalen menighet

Kategori:Kirker i Hardanger og Voss prosti
Kategori:Kirker i Vaksdal
Kategori:Kulturminner i Vaksdal
Kategori:Norske kirker fra 1955